Ofte stillede spørgsmål

**Hvad er jeres service:**

Indflytningstjek.dk tilbyder udarbejdelse af indflytningsrapporter til personer der lejer lejligheder og værelser i Danmark. Hos indflytningstjek.dk betaler kunden for et Indflytningstjek, hvor der bliver sendt en fagperson (tømrer, bygningskonstruktør eller lign.) ud, som gennemgår lejligheden for skader, fejl og mangler. Derved sikrer lejeren, at de kun betaler for de skader, fejl og mangler, som de selv har lavet ved fraflytning. Derved står du stærkere i forhandlinger med udlejeren når du fraflytter din lejlighed.

**Hvorfor skal jeg vælge at bruge indflytningstjek.dk**

Du skal vælge indflytningstjek.dk, hvis du vil sikre dit depositum ved fraflytning. Vores indflytningsagenter har stor ekspertise med at gennemgå lejligheder for skader, fejl og mangler. De kan derved identificere problemer ved lejligheden, som lejer ikke kan, og få det dokumenteret til punkt og prikke.

Indflyttere har ikke den nødvendige viden og tid til at lave et dybdegående indflytningstjek. Hos indflytningstjek.dk har vi konkrete sager fra tidligere opgaver, hvor kunder kun har fundet få overfladiske fejl og mangler, imens indflytningsagenten identificerer fundamentale og kritiske skader, fejl og mangler, som derved har givet kunderne en stor tilbagebetaling af deres depositum.

**Hvornår skal jeg kontakte indlfytningstjek, hvis jeg gerne vil have gennemgået min lejlighed i tide?**

Fra overtagelsesdagen af din lejlighed, har du 14 dage til at notere og dokumentere skader, fejl og mangler, samt at indsende indflytningsrapporten til din udlejer. Derfor anbefaler vi, at du kontakter indflytningstjek.dk, når din lejekontrakt er underskrevet. Derved kan vi aftale dato for indflytningstjekket tilpasset din kalender, så vi ikke overskrider de 14 dage fra overtagelsesdatoen.

OBS: Overtagelsesdatoen, er det tidspunkt hvor du modtager nøglerne til lejligheden og er berettiget til at flytte ind. Ved overtrædelse af de 14 dage fra overtagelsesdatoen, bortfalder lejerens krav på at kunne dokumentere skader, fejl og mangler. Det betyder, at du ikke længere kan dokumentere hvorvidt du eller den tidligere lejer har påført skaden - og derfor står du med ansvaret og regningen som fratrækkes dit depositum.

**Hvem laver indflytningsrapporten?**

Hos indflytningstjek.dk har vi indflytningsagenter ansat, som enten er færdiguddannet tømrersvend, eller er i gang med at blive tømrersvend. De kan også være påbegyndt en videregående uddannelse oven på deres tømrer uddannelse, som bygningsingeniør eller bygningskonstruktør. Alle har erfaringer inden for bygningskonstruktioner, og udover det, så er de specielt uddannet hos Indflytningstjek.dk til at gennemgå lejligheder.

**Hvordan bestiller jeg?**

Du kan bestille en tid med en indflytningsagent gennem hjemmesiden. Du betaler med det samme, og derefter kobler vi dig op med en indflytningsagent, som vil gennemgå lejligheden på et tidspunkt, som I har aftalt i fællesskab.

**Hvornår er jeg bundet af købet?**

Hvis du gerne vil gøre brug af en service ydelse af indflytningstjek.dk, er du bundet, når du har betalt for dit produkt. Vi tilbyder dog 100% tilfredshed. Er du utilfreds med vores service, skal du kontakte os på [info@indflytningstjek.dk](mailto:info@indflytningstjek.dk) og så finder vi en fælles løsning. Du har 14 dages fortrydelsesret fra indflytningstjekket er udført, og kan derfor ikke få en eventuel kompensation når de 14 dage er overskredet.

**Hvorfor skal jeg betale inden, jeg modtager servicen?**

Når du køber et produkt hos indflytningstjek.dk, betaler du servicen inden indflytningstjekket. Vi er nødsaget til at betale indflytningsagenten for at udføre arbejdet - og derfor er vi nødt til at kræve betaling inden vi påbegynder processen, for at kunne garantere løn til vores ansatte.

**Hvad sker der, hvis jeg ikke er tilfreds med mit indflytningstjek?**

Vi tilbyder 100% tilfredshed. Er du utilfreds med vores service, skal du kontakte os på [info@indflytningstjek.dk](mailto:info@indflytningstjek.dk) og så finder vi en fælles løsning. Du har 14 dage fortrydelsesret fra indflytningstjekket er udført, og kan derfor ikke få en eventuel kompensation når de 14 dage er overskredet. Det er meget vigtigt at du kontakter os inden 14 dage efter du har overtaget din lejlighed. Ellers, kan du ikke nå at melde jeres fejl og mangler til udlejer.